《温其示梅诗用韵为谢兼简士特》
宋代·李处权

潦倒谁怜五十霜，登门可愧及肩墙。
银钩已作惊人势，玉唾何肩照眼光。
春醉灯前犹纵博，夜阑帐底更添香。
阮生正作穷途哭，漫道江南刺史肠。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。